O'zbekistonning yangi elchisi AQSh rahbariga ishonch yorlig'i topshirdi
AQSh poytaxtida O'zbekistonning yangi bosh diplomati favqulodda va muxtor elchi sifatida ish boshladi. 37 yoshli Javlon Bahobov.
VASHINGTON — 17-oktabr kuni bu hujjatning nusxasi Davlat departamentiga uzatilgan edi. Trump ma'muriyati O'zbekiston bilan hamkorlikni kengaytirish niyatida. Prezident Tramp elchiga bu borada aytgan. Tramp nazarida O'zbekiston Markaziy Osiyo xavfsizligi va birdamligi hamda Afg'onistonni barqarorlashtirishda muhim rol o'ynaydi. Vahobov 2013-yildan beri Tashqi ishlar vaziri muovini lavozimida ishlab kelgan. Toshkent shahrida ulg'aygan rasmiy Jahon iqtisodiyoti va diplomatiya universitetidan bakalavrlik va magistrlik diplomlariga ega. Tashqi ishlar vazirligiga ko'ra, Vahobov bu organdagi faoliyatini 2001-yilda referent sifatida boshlagan. 2006-2011 yillarda u prezident devonida maslahatchi bo'lib ishlagan. 2011-2013 yillarda esa Milliy Xavfsizlik Kengashida kotib o'rinbosari bo'lgan. Keyingi bir yil mobaynida Strategik va mintaqaviy tadqiqotlar institutiga rahbarlik qilgan. Bu institut O'zbekiston hukumatini, xususan prezident devonini siyosiy tahlil bilan ta'minlaydigan asosiy maskan hisoblanadi. Tashqi ishlar vaziri muovini etib u 2013-yilning oxirida tayinlangan. 2015-yilda vazirning birinchi o'rinbosari lavozimiga ko'tarilgan. Bu vazifada u vazirlikdagi asosiy analitik, shuningdek, axborot va kommunikatsion texnologiyalar bo'yicha ham bosh rasmiy hisoblanar edi. Vahobov oilali, uch farzandi bor. Elchi o'zbek va rus tillaridan tashqari ingliz va ispan tillarida ham gaplashadi. AQShda O'zbekiston 15-20 nafar orasida diplomatga ega. Vashingtondagi elchixona Kanada, Meksika va Braziliya singari g'arbiy yarim shardagi yirik davlatlar bilan ham diplomatik aloqalarga mas'ul. Konsullik idoralari Vashington va Nyu-Yorkda. BMTdagi elchi ham yaqinda yangilandi: AQSh va Janubiy Koreyada yuqori lavozimlarda diplomatlik qilib kelgan Baxtiyor Ibragimov. O'zbekistonning Vashingtondagi elchixonasi 1993-yilda ochilgan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.